laion/Wikipedia-Exotic huggingface dataset:
შენი თავგადასავალი

„შენი თავგადასავალი“ — ქართველი მწერლის, აკა მორჩილაძის 2003 წელს გამოცემული რომანი. რომანი 1999 წელს გაგრძელებებით იბეჭდებოდა ლიტერატურულ გაზეთ „ქომაგში“ სათაურით „გენერალი როდიონოვი და პორტობელოელი შავი სემი“. სხვადასხვა მიზეზთა გამო, რომანის წიგნად გამოცემა გადაწყდა სულ სხვა სათაურით - „შენი თავგადასავალი“. წიგნისათვის ავტორმა ტექსტი ოდნავ გადაამუშავა. რომანს დაემატა, აგრეთვე, ხელნაწერის რამდენიმე გვერდი, რომელიც ტექნიკური მიზეზების გამო თავის დროზე ვერ მოხვდა გაზეთში. რომანი საბოლოო სახით 2003 წელს გამოსცა ბაკურ სულაკაურის გამომცემლობამ. 2003 წელს პირველად ჩატარდა ლიტრატურული პრემია „საბა“, სადაც რომანმა გაიმარჯვა ნომინაციაში - „წლის საუკეთესო რომანი - 2003“ სიზმრის ახსნა მეტისმეტად ერთგული მკითხველისათვის[მკვდარი ბმული] ↑ შენი თავგადასავალი. დაარქივებულია ორიგინალიდან — 2016-04-07. ციტირების თარიღი: 2016-05-16. ↑ ლიტერატურული პრემია საბა - 2003. დაარქივებულია ორიგინალიდან — 2021-10-30. ციტირების თარიღი: 2016-05-16.
ანდერლეხტი

ანდერლეხტი (ნიდ.: [ˈɑndərˌlɛxt]; ფრანგ.: [ɑdɛʁlɛkt]) — ბრიუსელის რეგიონში 19 მუნიციპალიტეტიდან ერთ-ერთი. ანდერლეხტი გამორჩეულია რამდენიმე მკვეთრად გამოხატული ისტორიული და არქიტექტურული უბნით. ანდერლეხტში ასპარეზობს ბელგიის ერთ-ერთი ყველაზე წარმატებული საფეხბურთო კლუბი RSC Anderlecht, რომელიც თამაშობს ბელგიის პირველ დივიზიონში. ბულონ-ბიანკური, საფრანგეთი Berlin-Neukölln, გერმანია ლონდონში დაბა Hammersmith და ფულემი, დიდი ბრიტანეთი მარინო, იტალია ოფიციალური საიტი
ტალანგი

ტალანგი (ინდონ. Gunung Talang) — მოქმედი სტრატოვულკანი დასავლეთ სუმატრაში, ინდონეზიაში. სიმაღლე 2597 მ. მის კალთებზე ორი კრატერული ტბაა, რომელთაგან უდიდესის ზომებია 1 x 2 კმ და ტალანგის ტბა ეწოდება. სმითსონის ინსტიტუტის გლობალური ვულკანიზმის პროგრამის თანახმად, ტალანგს ჰქონდა რვა დადასტურებული ამოფრქვევა 1833-1968 წლებს შორის. მცირე ამოფრქვევა მოხდა 2005 წლის მარტში, რის გამოც 25 000-ზე მეტი ადგილობრივი ადამიანი იქნა ევაკუირებული ვულკანის შესაძლო შემდგომი ამოფრქვევის გამო. გეოლოგების თქმით, 2005 წლის ამოფრქვევა დაკავშირებული იყო ინდოეთის ოკეანეში მოხდარ დამანგრეველ მიწისძვრასთან, რომელიც მოხდა 2004 წლის დეკემბერს. ვულკანის კალთებზე გვხვდება ენდემური მცენარე Nepenthes talangensis, რომელმაც სახელი ტალანგის მიხედვით მიიღო. ↑ სმითსონის ინსტიტუტის გლობალური ვულკანიზმის პროგრამა ↑ Five new taxa of Nepenthes (Nepenthaceae) from North and West Sumatra
ბატუ-ტარა

ბატუ-ტარა (ინდონ. Gunung Batutara) — ჰოლოცენური ასაკის მოქმედი სტრატოვულკანი ინდონეზიაში. მდებარეობს ფლორესის ზღვის ამავე სახელწოდების კუნძულზე. სიმაღლე 748 მ. კრატერის დიამეტრია 900x700 მ. ვულკანის წყალქვეშა ნაწილი წყლის ქვეშ მიდის 3000 მ-ზე. ზღვის დონიდან 700 მ-მდე დაფარულია მცენარეულობით. აგებულია ვულკანური ქანებით. პირველი ამოფრქვევა მოხდა 1852 წელს, რომელსაც თან ახლდა აფეთქებები და ლავური ღვარი. ↑ სმითსონის ინსტიტუტის გლობალური ვულკანიზმის პროგრამა
აფრიდუნ II

აფრიდუნ II, აგრეთვე ცნობილი როგორც აფრიდუნ II ლომგული (დ. ? — გ. 1160, შემახა) — შირვანის მე-20 დამოუკიდებელი შაჰი 1160 წელს, ქესრანიდების დინასტიიდან. 1160 წელს, შირვანშაჰ მანუჩაჰრ III-ის გარდაცვალების შემდეგ, მომდევნო შირვანშაჰი აფრიდუნ II გახდა. მისი მმართველობა ხანმოკლე აღმოჩნდა, რადგანაც, იმავე წელს, იგი სახელმწიფო გადატრიალების დროს გარდაიცვალა. ამის შემდეგ, შირვანშაჰის თანამდებობა აფრიდუნ II-ის ძმამ — ახსითან I-მა დაიკავა. ↑ S. Ashurbeyli – Shirvanshahs, Baku, 2007
ლელო (მრავალმნიშვნელოვანი)

ლელო შეიძლება აღნიშნავდეს: ლელო — სპორტული გაზეთი ლელო — სარაგბო კლუბი აგრეთვე ლელობურთი — ქართული ხალხური გუნდური თამაში ლელო საქართველოსთვის — პოლიტიკური პარტია საქართველოში
გზების მთავარი სამმართველო (თურქეთი)

თურქეთის რესპუბლიკის გზების მთავარი სამმართველო (თურქ. Türkiye Cumhuriyeti Karayolları Genel Müdürlüğü) (KGM) — სახელმწიფო სააგენტო, პასუხისმგებელი მშენებლობასა და ტექნიკურ მხარდაჭერაზე ყველა გზების, თურქეთის ქალაქგარეთ. დაარსდა 1950 წლის 1 მარტს, მას შემდეგ, რაც მიიღეს საერთაშორისო საავტომობილო გზების აქტი 1949 წელს. სააგენტო თურქეთის ტრანსპორტის, ზღვაოსნობის და კომუნიკაციების სამინისტროს ქვედანაყოფია. დღეისთვის სააგენტოს უფროსია ისმაილ ქართალი. თავისი 18 ქვედანაყოფით ქვეყნის მასშტაბით, KGM ინარჩუნებს საგზაო ქსელს 2,080 კმ, აქედან: საავტომობილო გზები (Otoyol) 31.395 კმ, სახელმწიფო მაგისტრალები (Devlet yolu) და 31.390 კმ პროვინციის გზები (İl yolu) დაკავშირებული ხიდებით, გზაგამტარებით და გვირაბებით. არსებობს მხოლოდ ერთი ძირითადი გზატკეცილი თურქეთში, იტალიელების მიერ აშენებული. ↑ Genel Müdür, TCKGM Resmi Web Sitesi. დაარქივებულია ორიგინალიდან — 2015-09-01. ციტირების თარიღი: 2016-05-16. ↑ History. KGM. დაარქივებულია ორიგინალიდან — 2010-09-17. ციტირების თარიღი: 2011-02-13. ↑ Main Page. KGM. დაარქივებულია ორიგინალიდან — 2010-09-17. ციტირების თარიღი: 2011-02-13. ↑ Communication. KGM. დაარქივებულია ორიგინალიდან — 2011-01-07. ციტირების თარიღი: 2011-02-13. ↑ Statistics. KGM. დაარქივებულია ორიგინალიდან — 2013-12-15. ციტირების თარიღი: 2011-02-13.
დიულმენი

დიულმენი (გერმ. Dülmen) — ქალაქი გერმანიაში, ჩრდილოეთი რაინ-ვესტფალიის კესფელდის რაიონში. 2016 წლის მოსახლეობის აღწერის მიხედვით, დიულმენში ცხოვრობდა 47432 ადამიანი. იყოფა შვიდ საქალაქო რაიონად. პირველად ეს ადგილი მოიხსენიება დულმენის სახელით 889 წელს. ქალაქის სტატუსი მიიღო 1311 წელს. დიულმენი დამეგობრებულია შემდეგ ქალაქებთან: ფერბელინი შარლევილ-მეზერი ფრანც ფონ პაპენი ფრენკა პოტენტე ვიკისაწყობში არის გვერდი თემაზე: დიულმენი ოფიციალური საიტი (გერმანული)
მსოფლიო რაგბის 20-წლამდელთა მსოფლიო ჩემპიონატი 2016

მსოფლიო რაგბის 20-წლამდელთა მსოფლიო ჩემპიონატი 2016 — ახალგაზრდა მორაგბეთა რიგით მე–9 მსოფლიო ჩემპიონატი, რომელიც მსოფლიო რაგბის ხელმძღვანელობით იმართება. ჩემპიონატში მონაწილეობას 12 ნაკრები მიიღებს. ჩემპიონატის მასპინძლები ინგლისის ქალაქები მანჩესტერი და სელფორდი იქნებიან, ხოლო მატჩები AJ Bell Stadium-სა და Academy Stadium-ზე გაიმართება. ამ ტურნირზე ახალი ზელანდია ჩემპიონის ტიტულის დაცვას შეეცდება. შემდეგი ნაკრებები მონაწილეობას მიიღებენ 2016 წლის მსოფლიო რაგბის ოცწლამდელთა მსოფლიო ჩემპიონატში: აღნიშნული მსაჯები მოემსახურებიან 30 მატჩს: 2015 წლის დეკემბერში გამოქვეყნებული მონაცემებით. ↑ 2016 წლის 20-წლამდელთა მსოფლიო ჩემპიონატს ინგლისი მასპინძლობს. დაარქივებულია ორიგინალიდან — 2015-06-17. ციტირების თარიღი: 2016-05-24. ↑ 2016 წლის 20-წლამდელთა მსოფლიო ჩემპიონატის მსჯაბი დასახელდნენ. დაარქივებულია ორიგინალიდან — 2016-04-04. ციტირების თარიღი: 2016-06-07. ↑ მსოფლიო რაგბის 20-წლამდელთა მსოფლიო ჩემპიონატი 2016 – ანგარიშები და შედეგები. დაარქივებულია ორიგინალიდან — 2018-06-19. ციტირების თარიღი: 2016-05-24. ოფიციალური საიტი
გურანდუხტი (X საუკუნე)

გურანდუხტი — X საუკუნის II ნახევრის პოლიტიკური მოღვაწე გიორგი II აფხაზთა მეფის (922-957) ასული, გურგენ მეფეთა მეფის (994-1008) მეუღლე, ბაგრატ III-ის (975-1014) დედა. 975 წელს, საქართველოს გაერთიანების მოწინააღმდეგე დიდებული აზნაურები დაუკავშირდნენ კახეთის სამეფოს, გურანდუხტი ქმარშვილიანად შეიპყრეს და კახეთში წაიყვანეს. ამის საპასუხოდ ბაგრატ III-ის მამობილი დავით III დიდი კურაპალატი ქართლში შეიჭრა, კახეთის ლაშქარი განდევნა და გურანდუხტი და სხვა ტყვეები გაათავისუფლა. 70-იანი წლების ბოლოსა და 80 წლების დასაწყისში, ბაგრატ III-ის დასავლეთ საქართველოში ყოფნის დროს, გურანდუხტი განაგებდა ქართლს, რომლის პოლიტიკური ცენტრი უფლისციხე იყო. გუჩუა ვ., ენციკლოპედია „საქართველო“, ტ. 2, თბ., 2012. — გვ. 210.
შაჰანშა

შაჰანშა, აგრეთვე ცნობილი როგორც შაჰანშა იბნ მანუჩაჰრი (დ. ? — გ. 1200, შემახა) — შირვანის 22-ე შაჰი 1197-1200 წლებში, ქესრანიდების დინასტიიდან. 1197 წელს, ახსითან I-ის გარდაცვალების შემდეგ, შირვანშაჰის თანამდებობა შაჰანშამ დაიკავა. ეს თანამდებობა მას 3 წლის განმავლობაში, გარდაცვალებამდე, 1200 წლამდე ეკავა. შაჰანჰას გარდაცვალების შემდეგ, მომდევნო შირვანშაჰი ფარიბურზ II გახდა. ↑ Пaxoмoв. Ширваншах Шaxaншax. "Изв. Aзepб. Apxeoл. Koм." вып.I, 1925, c.69
საშინელებათა ლიტერატურა

საშინელებათა ლიტერატურა — მხატვრული ლიტერატურის ჟანრი, რომლის მთავარი ფუნქციაა მკითხველთა შეშინება, დაზაფვრა და გაოცება. ჯონ კადონი მას ახასიათებს როგორც სულის შემძვრელ, ზოგჯერ კი ზიზღისა და სიძულვილის გამომხატველ ლიტერატურად. საშინელებათა ლიტერატურა, გოთიკური პროზიდან იღებს საწყისს და მას, ძირითადად მიაკუთვნებენ ფანტასტიკას, რადგან ფანტასტიკის მონოდეფინიციური განმარტება არ არსებობს და მრავალ ჟანრს მოიცავს. საშნელებათა ლიტერატურაში ფანტასტიკის ელემენტები ხშირადაა გამოყენებული, თუმცა გვხვდება ნიმუშებიც, სადაც ყველაფერი რეალურია. საშინელებათა ჟანრი უძველესი დროიდან იღებს სათავეს, როცა იბადებოდნენ მითები სიკვდილზე, საიქიოსა და ბნელ ძალებზე. უძველესი ხალხები თხზავდნენ ისტორიებს მკვდრეთით აღმდგარ ადამიანებზე, მითების უმეტესობა კი მოგვითხრობდა ვამპირებზე, მაქციებსა და მოჩვენებებზე. ასევე საშინელებათა ჟანრს შეიძლება მივაკუთვნოთ დრაკონები. XVIII საუკუნის გოთიკური პროზა იწყება ჰორაციუს უოლპოლის რომანიდან „ოტრანტოს ციხე-კოშკი“. უოლპოლი პირველი იყო, ვინც რეალიზმს გასცდა და თანამედროვეობაში შემოიტანა ზებუნებრივი ელემენტები. თავდაპირველად, ავტორმა იცრუა და ფსევდონიმის ქვეშ გამოაქვეყნა წიგნი, როგორც შუა საუკუნეების იტალიური სასიყვარულო რომანი, გამოგონილი მთარგმნელის მიერ აღმოჩენილი. წიგნი, მკითხველთა ნაწილმა მდაბიურად მონათლა, ნაწილმა კი მალევე აიტაცა და პოპულარობაც მოუპოვა. მას შემდეგ გოთიკურ რომანს ისეთი წიგნების ტალღა მოაწვა, როგორებიცაა უილიამ ბექფორდის — ვატეკი (1786), ენ რედკლიფის უდოლფოს საიდუმლოება (1794), იტალიელი (1796) და მეთიუ ლიუსის — ბერი (1797). გოთიკური პროზის უმეტესობა მდედრი ავტორების ნამუშავარია და მიჩნეულია ქალურ ლიტერატურად, რადგან პროტაგონისტები, ძირითადად არიან პირქუშ სასახლეში გამომწყვდეული ქალები. XVIII საუკუნეში გოთიკური ლიტერატურა დააგვირგვინა საშინელებათა ჟანრმა. სწორედ ამ საუკუნის ნამუშევრებზეა დაყრდნობილი თანამედროვე საშინელებათა ლიტრეტურა და ისინი ამ ჟანრის მაგნუმ ოპუსად ითვლებიან. ესენი არიან მერი შელის „ფრანკენშტეინი“ (1818), ედგარ ალან პოს მოთხრობები, შერიდენ ლე ფანუს ნამუშევრები, რობერტ ლუის სტივენსონის დოქტორი ჯეკილისა და მისტერ ჰაიდის უცნაური ისტორია (1886), ოსკარ უაილდის დორიან გრეის პორტრეტი (1890) და ბრემ სტოკერის დრაკულა (1897). თანამედროვე დროში ამ ჟანრის ცნობილი წარმომადგენლები არიან სტივენ კინგი, დინ კუნცი, უილიამ პიტერ ბლეტი, აირა ლევინი და სხვა. შეგიძლიათ იხილოთ მედიაფაილები თემაზე „საშინელებათა ლიტერატურა“ ვიკისაწყობში. HWA's Horror Reading List დაარქივებული 2015-11-04 საიტზე Wayback Machine.
Vampire Weekend

Vampire Weekend — ამერიკული როკ-ჯგუფი ნიუ-იორკიდან, რომელიც ჩამოყალიბდა 2006 წელს. ჯგუფის შემადგენლობაში შედიან ვოკალისტი და გიტარისტი ეზრა კენიგი, დრამერი კრის ტომსონი და ბას გიტარისტი და ვოკალისტი კრის ბაიო. ჯგუფის პირველი ალბომი Vampire Weekend გამოვიდა 2008 წელს რამდენიმე სინგლთან ერთად: „Mansard Roof“, „A-Punk“, „Oxford Comma“, „Cape Cod Kwassa Kwassa“ და „The Kids Don't Stand a Chance“. მეორე ალბომი Contra კი, 2 წლის შემდეგ, 2010 წელს გამოვიდა, რომელმაც წინა ალბომის მსგავსად მიაღწია დიდ კომერციულ წარმატებას. ჯგუფის მესამე ალბომმა Modern Vampires of the City, რომელიც 2013 წელს გამოვიდა, მოიპოვა გრემის ჯილდო საუკეთესო ალტერნატიული მუსიკალური ალბომის ნომინაციაში.   ჯგუფის პირველი ალბომი Vampire Weekend გამოვიდა 2008 წლის 29 იანვარს. მან მალევე მიაღწია წარმატებას აშშ-ში და გაერთიანებულ სამეფოში. ალბომი UK Albums Chart-ში იკავებდა მე-15 პოზიციას, ხოლო მე-17 პოზიციას „ბილბორდ 200-ში“. ჯგუფის მეორე ალბომი Contra დიდ ბრიტანეთში გამოვიდა 2010 წლის 11 იანვარს, ხოლო მომდევნო დღეს აშშ-ში. ალბომის პირველი სინგლი „Horchata“ გამოვიდა 2009 წლის ოქტომბერს. მეორე სინგლი „Cousins“ კი — 2009 წლის 17 ნოემბერს. Contra იყო ჯგუფის პირველი ალბომი, რომლის დებიუტი № 1 პოზიციაზე შედგა „ბილბორდ 200-ში“. ალბომი Modern Vampires of the City გამოვიდა 2013 წლის მაისში. იგი დაიწერა და ჩაიწერა სხვადასხვა ადგილებში. 2016 წლის 26 იანვარს ბატმანგლიჯმა საკუთარ Twitter-ზე გამოაქვეყნა ინფორმაცია მისი ჯგუფიდან წასვლის შესახებ. მან ასევე აღნიშნა, რომ ის გააგრძელებდა მუშაობას ჯგუფის მთავრ ვოკალისტთან და გიტარისტთან ეზრა კენიგთან ერთად. იმავე დღეს ეზრა კენიგმა გაავრცელა ინფორმაცია Vampire Weekend-ის მეოთხე ალბომის გამოსვლასთან დაკავშირებით. ამ განცხადების მიხედვით, ალბომი სტუდიაში უკვე იწერებოდა ბატმანგლიჯთან ერთად. Current members კრის ბაიო – ბას გიტარა, ბექ-ვოკალი (2006–დღემდე) ეზრა კენიგი – ვოკალი, გიტარა, პიანინო, ლირიკა (2006–დღემდე) Chris Tomson – დრამი, ბექ-ვოკალი, პერკუსია (2006–დღემდე) ყოფილი წევრები როსტამ ბატმანგლიჯი – გიტარა, ბექ-ვოკალი, ვოკალი, კლავიშებიანი, ლირიკა (2006–2016) Vampire Weekend (2008 წელი) Contra (2010 წელი) Modern Vampires of the City (2013 წელი) Father of the Bride (2019 წელი) შეგიძლიათ იხილოთ მედიაფაილები თემაზე „Vampire Weekend“ ვიკისაწყობში. ოფიციალური საიტი ↑ „The 2014 Grammy Awards“. Electronic Musician. ↑ Caulfield, Keith (2010-01-20). „Vampire Weekend Lands First No. 1 Album“. Billboard. ციტირების თარიღი: 2010-01-20. ↑ „Nothing As It Seems“. Electronic Musician. June 2013. ↑ Blistein, Jon. (26 იანვარი, 2016) Ezra Koenig Talks New Vampire Weekend LP, Rostam Batmanglij's Exit. Rolling Stone. ციტირების თარიღი: 27 იანვარი, 2016. ↑ „Onward and Upward with the Arts: School of Rock“. The New Yorker. ↑ Rostam Batmanglij Quits Vampire Weekend. Pitchfork Media (26 იანვარი, 2016). დაარქივებულია ორიგინალიდან — 2016-05-18. ციტირების თარიღი: 26 იანვარი, 2016.
მიმი

მიმი ან მემი (ინგლ. meme) — კულტურული ინფორმაციის ფრაგმენტი. მიმი შეიძლება იყოს ნებისმიერი იდეა ან ქცევა, რომელიც შეგნებულად თუ შეუგნებლად ადამიანიდან ადამიანზე ვრცელდება საუბრით, წერით, ვიდეოთი, რიტუალით, ჟესტებით და ა.შ. არსებითად მიმი არის ინფორმაცია, მაგრამ მისი ფუნქციონირება აღნიშნავს ქცევით გამოვლინებას. მიმის კონცეფცია და თვითონ ტერმინი რიჩარდ დოკინზმა, 1976 წელს საკუთარ წიგნ "ეგოისტური გენი"-ში ჩამოაყალიბა. დოკინზმა ივარაუდა, რომ მთელი კულტურული ინფორმაცია შედგება მიმის საბაზო ფრაგმენტებისგან, ზუსტად ისე, როგორც ბიოლოგიური ინფორმაცია შედგება გენებისგან და როგორც გენები, მიმი ასევე ექვემდებარება ბუნებრივ გადარჩევას, მუტაციას და ხელოვნურ გადარჩევას. დოკინზის ამ იდეის საფუძველზე, წარმოიქმნა ახალი სწავლება მემეტიკა, რომელიც მიჩნეულია ფსევდომეცნიერებად. მიმის კონცეფცია თავდაპირველად რიჩარდ დოკინზის მიერ იყო ჩამოყალიბებული, დოკინზმა კონცეფცია აღწერა 1976 წელს წიგნ "ეგოისტური გენი"-ში, ხოლო 1982 წელს კი განავრცო "გაფართოებული ფენოტიპი"-ში. ტერმინ "მიმი"-ს საფუძვლად, მან ბერძნული სიტყვა μίμημα - "მსგავსება" აიღო. დოკინზის მოსაზრებით, გენების მსგავსად, მიმი არის რეპლიკატორები (ინგლ. replicators), ანუ ობიექტები, რომლებიც გამრავლებისთვის იმეორებენ საკუთარ თავს. მიმი შესაძლოა გავრცელდეს სურვილისამებრ ან მის მატარებლის საწინააღმდეგოდ. მიმის გადარჩენა დამოკიდებულია მინიმუმ ერთ მატარებელზე, ხოლო მისი წარმატებით გავრცელება დამოკიდებულია გარშემო არსებულ კულტურულ გარემოზე და ისეთი მატარებლის არსებობაზე, რომელიც ცდილობს შეგნებულად გაავრცელოს მიმი. მიმი შესაძლოა შეიცვალოს ან გაიყოს და წარმოქმნას ახალი მიმი. ისინი იბრძვიან ერთმანეთის წინააღმდეგ რესურსებისთვის (ხალხის გონება) არსებულ ბრძოლაში, ხოლო, შედეგად ექვემდებარებიან ბუნებრივ გადარჩევას. საჯარო კომპიუტერული ქსელების პოპულარიზაციასთან ერთად (თავდაპირველად ფიდონეტი, შემდეგ ინტერნეტი) მიმმა ახალი ადგილი შეიძინა გავრცელებისთვის, რითიც საფუძველი ჩაუყარა ინტერნეტ-მიმებს. ინტერნეტ-მიმები წარმოადგენენ (ბმულებს, ტექსტებს, ნახატებს და ა.შ.), ჩვეულებრივ გადაიცემა მომხმარებლების მიერ პირდაპირი ქსელის მეშვეობით. ჩვეულებრივ ეს კეთდება გართობის მიზნით ., მაგრამ იმავე ხერხით შესაძლოა გავრცელდეს სხვა ინფორმაციაც, მათ შორის პროვოკაციული ხასიათის (მაგ. კეშინიზმი). ბოლო დროს, როგორც წესი, ინტერნეტ-მიმის გავრცელების არეალი არის ბლოგები და ფორუმები, მაგრამ მიმი ასევე შესაძლოა გავრცელდეს ვებგვერდებით, ელექტრონული ფოსტით და  ასევე გასცდეს ინტერნეტს, მაგალითად მედიაში მოხვედრით (ასეთ შემთხვევაში ასევე გამოიყენება მცნება "მედიავირუსი"). ↑ Polichak J. W., Memes as Pseudoscience, Shermer M. The Skeptic Encyclopedia of Pseudoscience.. ↑ თავი 11. მიმი — ახალი რეპლიკატორები დაარქივებული 2013-05-15 საიტზე Wayback Machine. // ეგოისტური გენი ↑ Мемы: мифы и реальность ↑ 2.0 в пользу Обамы Лента.ру, 12 июня 2008
ფარიბურზ II

ფარიბურზ II (დ. ? — გ. 1204, შემახა) — შირვანის 23-ე შაჰი 1200-1204 წლებში, ქესრანიდების დინასტიიდან. 1200 წელს, შაჰანშას გარდაცვალების შემდეგ, შირვანშაჰის თანამდებობა ფარიბურზ II-მ დაიკავა. ინფორმაცია მისი მმართველობის შესახებ არ არსებობს, თუმცა, მის სახელზე მოჭრილი მონეტები ნაპოვნია ხალიფა ალ-ნასირის მონეტებთან ერთად. 1204 წელს, მისი გარდაცვალების შემდეგ, მომდევნო შირვანშაჰი ფარუხზად I გახდა. Минорский В. Ф. История Ширвана и Дербента. — М.,1963. Ашурбейли С. Государство Ширваншахов. — Б., 1983.
პანდეიზმი

პანდეიზმი — თეოლოგიური მოძღვრება, რომელიც პანთეიზმის პრინციპებს დეიზმთან აერთიანებს. პანდეიზმი მიიჩნევს, რომ შემოქმედი ღმერთი თავად გახდა სამყარო და შეწყვიტა არსებობა, როგორც ცალკეულმა ცნობიერმა არსმა. პანდეიზმი წინადადებას აყენებს ახსნას, ერთი მხრივ, დეიზმის გადმოსახედიდან - რატომ შექმნიდა ღმერთი სამყაროს და შემდეგ ხელს აიღებდა მასზე, და, მეორე მხრივ, პანთეიზმის გადმოსახედიდან - სამყაროს წარმოშობა და პირველმიზეზი გამოარკვიოს. „პანდეიზმი“ ორი ძირის - „პანთეიზმის“ და „დეიზმის“ შეერთებით მიღებული ჰიბრიდული სიტყვაა, აერთიანებს რა ბერძნულიდან πάν — „ყველაფერს“ და ლათინურიდან deus — „ღმერთს“. სავარაუდოდ, ეს სიტყვა დღევანდელი გაგებით მორიც ლაზარუსმა და ჰეიმან სთეინთელმა შექმნეს 1859 წელს. Institute for Pandeism Studies დაარქივებული 2016-09-16 საიტზე Wayback Machine. The Pandeist Theorem დაარქივებული 2020-09-26 საიტზე Wayback Machine. The Parallels of Pandeism Discussion of Creative Evolution Stanford Encyclopedia of Philosophy-დან Koilas – A Pandeistic Religion დაარქივებული 2018-08-15 საიტზე Wayback Machine.
მონეგასკური დიალექტი

მონეგასკური (Munegascu) — თანამედროვე ლიგურიული ენის დიალექტი, რომელზე საუბრობენ მონაკოში. როგორც დასავლეთ-რომანული ენების წარმოამდგენელს, მონეგასკურს ბევრი საერთო აქვს გენუაში გავრცელებულ სასაუბრო ლიგურიულთან, თუმცა განსხვავდება მისი მეზობელი ინტემელიოს და მონტონასკის დიალექტებისგან. მონეგასკურმა განიცადა ნიზარდის და ოქსიტანურის გავლენა, რომლებიც ასევე გამოიყენება მონაკოში სასაუბროდ. მონეგასკური სხვა ლიგურიულ დიალექტებთან ერთად სავარაუდოდ შუა საუკუნეებში ჩრდილოეთ იტალიური ენებიდან წარმოიშვა და მის გრამატიკას აქვს როგორც ფრანგულის ასევე სხვა დაკავშირებული გალურ-იტალიური ენების გავლენა. 1860 წელს, საფრანგეთის მიერ ნიცის საგრაფოს ანექსიამდე ნიცაშიც გამოიყენებოდა მონეგასკურის მსგავსი დიალექტი. ↑ Beyond Boundaries: Language and Identity in Contemporary Europe, Chapter Seven
ნუნე თუმანიანი

ნუნე თუმანიანი (სომხ. Նունե Թումանյան; დ. 23 ოქტომბერი, 1963, ერევანი, სომხეთი) — სომეხი მხატვარი და მოქანდაკე. ნუნე თუმანიანი დაიბადა 1963 წლის 23 ოქტომბერს, ერევანში, სომხეთი. დაამთავრა ხელოვნების სკოლა, ხოლო მოგვიანებით — სამხატვრო კოლეჯი. 1984-1985 წლებში, იგი სამხატვრო აკადემიაში, ლენინგრადში (დღევანდელი სანქტ-პეტერბურგი), სკულპტურის განყოფილებაში სწავლობდა. თუმანიანმა მაგისტრის ხარისხი ერევნის სამხატვრო-თეატრალურ ინსტიტუტში (დღევანდელი სახვითი ხელოვნების აკადემია) მიიღო. 1995-2009 წლებში, ნუნე თუმანიანი ერევნის სახვითი ხელოვნების აკადემიაში პროფესორი იყო, 1996 წლიდან, იგი სომხეთის მხატვართა კავშირის წევრია, ხოლო 2014 წლიდან — მხატვართა კავშირის სკულპტურის განყოფილების ხელმძღვანელი. თუმანიანი რამდენიმე ეროვნული და საერთაშორისო გამოფენისა თუ კონკურსის მონაწილეა. 1998 წელს, მან რამდენიმე საერთაშორისო ჯილდო მიიღო, ხოლო 2014 წელს — იგი შარჯაში, არაბთა გაერთიანებულ საამიროებში გამართულ გამოფენაზე, მთავარი პრიზით დაჯილდოვდა. ნუნე თუმანიანის ნამუშევრები წარმოდგენილია კერძო და საჯარო კოლექციებში, მსოფლიოს მასშტაბით, მათ შორის — სომხეთის ეროვნულ გალერეაში. მისი ნამუშევრები, უმეტესად ბრინჯაოსგან არის დამზადებული და ამავდროულად, მინის, ხის, ქვის და სხვა მასალათა კომბინაციით. თუმანიანის ნამუშევრები გამოხატავს ადამიანის უსაზღვრო, მრავალფეროვან სულიერ სამყაროს. თუმანიანის ნამუშევრები გამოფენილია სომხეთის და საზღვარგარეთის სხვადასხვა ქვეყნების სამხატვრო გალერეებში: სომხეთის სამხატვრო გალერეა, ჩარენცის მუზეუმი, სომხეთის მხატვართა კავშირი, ბოიაჯიანის გალერეა, სანქტ-პეტერბურგი, იტალია, შარჯა, არაბთა გაერთიანებული საამიროები. ნუნე თუმანიანის სოლო გამოფენა სომხეთის მხატვართა კავშირში, 2013. ნუნე თუმანიანის სოლო გამოფენა სომხეთის მხატვართა კავშირში, 2013. „ოჯახი“ „ოცნებები“ ვიკისაწყობში არის გვერდი თემაზე: ნუნე თუმანიანი Official page დაარქივებული 2019-08-09 საიტზე Wayback Machine. ↑ «Women and Art Biennial 2014» prize only Nune Tumanyan brought the only prize to Armenia ↑ Nune Tumanyan Personal exhibition
ზულუ ვიკიპედია

ზულუ ვიკიპედია — ვიკიპედიის განყოფილება ზულუ ენაზე. თავისუფალი ენციკლოპედია. გაეშვა 2003 წლის ნოემბერში. 2009 წლის 13 მაისისთვის შეიცავდა 186 სტატიას, ხოლო 2016 წლის 18 მაისისთვის 765 სტატიას. აქტიურ მომხმარებელთა რიცხვი 25-მდეა. ვიკიპედიის განყოფილებას ზულუზე ადმინისტრატორი ჯერ არ ჰყავს. ზულუ ვიკიპედია (ზულუ ენა) ზულუ ვიკიპედიის მობილური ვერსია (ზულუ ენა)
ტსვანა ვიკიპედია

ტსვანა ვიკიპედია — ვიკიპედიის განყოფილება ტსვანა ენაზე. თავისუფალი ენციკლოპედია. გაეშვა 2004 წელს. 2010 წლის დეკემბრისთვის შეიცავდა 100 სტატიას, ხოლო 2016 წლის 18 მაისისთვის 566 სტატიას. დარეგისტრირებულ მომხმარებელთა რაოდენობა უდრის 4623-ს. ჰყავს 1 ადმინისტრატორი. ტსვანა ვიკიპედია (ტსვანა ენა) ტსვანა ვიკიპედიის მობილური ვერსია (ტსვანა ენა)
დიანა აბგარი

დიანა აბგარი (დ. 12 ოქტომბერი, 1859, იანგონი, მიანმა — გ. 8 ივლისი, 1937, იოკოჰამა, იაპონია) — სომეხი მწერალი, პუბლიცისტი და დიპლომატი. სომხეთის პირველი ელჩი იაპონიაში. მსოფლიოში პირველი ქალი-ელჩი. დაიბადა 1859 წლის 12 ოქტომბერს ქალაქ რანგუნში (ამჟამად იანგონი). მიეკუთვნება იმ სომეხთა ოჯახს, რომელთა წინაპრებიც ჯულფიდან სპარსეთში გადასახლდნენ XVIII საუკუნეში, საიდანაც შემდეგ გადავიდნენ ინდოეთში. ოჯახში დიანა ყველაზე პატარა იყო შვიდ დედმამიშვილს შორის. კალკუტაში გადასახლების შემდეგ დიანა სწავლობდა სასულიერო სემინარიაში, სადაც მან მიიღო ინგლისურენოვანი განათლება და შეისწავლა სანსკრიტი, ხოლო სომხურს სწავლობდა ოჯახში. 1889 წელს ჰონგ-კონგში დიანა ცოლად გაყვა მიქაელ აბგარს, რომლის ოჯახიც ასევე სპარსეთიდან იყო ემიგრირებული ინდოეთში. დიანა აბგარი გარდაიცვალა 1937 წლის 8 ივლისს იოკოჰამაში. დაკრძალეს იქვე უცხოელების სასაფლაოზე, მეუღლის გვერდით. ↑ Dovile Budryte «Feminist conversations: women, trauma and empowerment in post-transitional societies» University Press of America, 2008. ISBN 0761843787, 9780761843788 стр 129(179) Some of these ideals were implemented by the First Republic of Armenia (1918—1920), which became one of the first nations to give women the right to vote. It also appointed Diana Abgar (Abgaryan), the first female ambassador in the world, to represent Armenia in Japan. These developments suggest that women’s progress is possible in traditional societies such as Armenia ↑ EU-CIS Gender Watch. A Gender Analysis of the European Union Developmental Aid for Armenia დაარქივებული 2015-04-07 საიტზე Wayback Machine. . It is worth to mention that, the First Armenian Republic of 1918—1920 was one of the first nations to give women the right to vote and to be elected and in its Parliament eight percent of the members were women. It is worth to emphasize that, the first female -ambassador was Dr. Diana Abgar (Abgaryan) Ambassador of Armenia in Japan (While Alexandra Kollontai recognized to be the first female ambassador was appointed as Ambassador of Norway only in 1923). ↑ Armenian action «Lucille Apcar Introduces New Book» December 2004• Vol. 26, No. 2 (88). დაარქივებულია ორიგინალიდან — 2013-11-04. ციტირების თარიღი: 2016-05-18. ↑ Armenian Cultural Foundation: «Diana A. Apcar (1859—1937): The First Armenian Woman Diplomat». დაარქივებულია ორიგინალიდან — 2013-11-01. ციტირების თარიღი: 2016-05-18.
გურანდუხტი (XI საუკუნე)

გურანდუხტი — საქართველოს მეფის გიორგი I-ის (1014-1027) ასული, ბაგრატ IV-ის (1027-1072) და. მონაწილეობდა ქვეყნის პოლიტიკურ ცხოვრებაში. იყო გიორგი II-ის (1072-1089) აღმზრდელი. დაქორწინებული იყო ტაშირ-ძორაგეტის მეფის დავით I-ის შვილზე – სმბატზე. ენციკლოპედია „საქართველო“, ტ. 2, თბ., 2012. — გვ. 210.
ჯულიეტა ლანტერი

ჯულიეტა ლანტერი (დ. 22 მარტი, 1873 — გ. 25 თებერვალი, 1932) — იტალიელი-არგენტინელი ფიზიკოსი, მოაზროვნე, არგენტინაში ქალთა უფლებების დამცველი და სოციალური მოძრაობის მხარდამჭერი. ჯულიეტა დაიბადა იტალიის სამეფოში პროვინცია კუენოს სოფელში (დღეს საფრანგეთი - ლა-ბრიგი). მისი მშობლები 1879 წელს არგენტინაში წავიდნენ ემიგრაციაში, სადაც ის ბუენოს-აირესში და ლა-პლატაში იზრდებოდა. 1891 წელს, ის პირველი ქალი გახდა, რომელიც რაფაელ ერნანესის სახელობის ეროვნულ კოლეჯში ჩაირიცხა. 1898 წელს ფარმაკოლოგიაში მიიღო ბუენოს-აირესის უნივერსიტეტის ხარისხი. მან დააარსა თავისუფლად მოაზროვნე ქალების ეროვნული ლიგა და გამოსცა ჟურნალი La Nueva Mujer. 1910 წელს მონაწილეობდა ქალთა შაერთაშორისო კონგრესის, ხოლო მოგვიანებით ბავშვთა კეთილდღეობის კონგრესის ორგანიზებაში. 1932 წლის 23 თებერვალს ბუენოს-აირესში მას ავტომოგბილი დაეჯახა. ორი დღის შემდეგ ჯულიეტა 58 წლის ასაკში გარდაიცვალა. მის დასაფლავებას 1000-ზე მეტი ადამიანი დაესწრო. 2001 წელს ბუენოს-აირესის ახალ უბანში ერთ-ერთ ქუჩას მისი სახელი ეწოდა. ↑ 1.0 1.1 1.2 Lanteri e Pastorelli in Argentina. ↑ Julieta Lanteri. El Argentino. დაარქივებულია ორიგინალიდან — 2013-01-22. ციტირების თარიღი: 2016-05-20. ↑ 3.0 3.1 Julieta Lanteri (1873-1932). University of North Carolina. დაარქივებულია ორიგინალიდან — 2011-10-04. ციტირების თარიღი: 2016-05-20. ↑ Calles de Puerto Madero. Luis Cortese.